cyanic-selkie/wikianc huggingface dataset:
Ρωμανός Παλαιολόγος
Ο Ρωμανός Παλαιολόγος ήταν βυζαντινός αξιωματούχος του 11ου αιώνα από τα πρώτα γνωστά μέλη της οικογένειας των Παλαιολόγων.
Ο Ρωμανός αναφέρεται με το αξίωμα του κουροπαλάτη, ιδιαίτερα τιμητικό αξίωμα της εποχής που δινόταν μόνο σε μέλη της αυτοκρατορικής οικογένειας, και ήταν υπεύθυνος για την φροντίδα του παλατιού. Ήταν πιθανότατα γιος του πρωτονωβελίσσιμου Γεωργίου Παλαιολόγου, και άγνωστης μητέρας. Ο πατέρας του Γεώργιος ήταν πιθανότατα ανιψιός του Νικηφόρου Παλαιολόγου και ξάδερφος του σεβάστου Γεωργίου Παλαιολόγου. Είναι άγνωστο εάν παντρεύτηκε ή απέκτησε παιδιά.
Πηγές
Κατηγορία:Βυζαντινοί του 11ου αιώνα Ρωμανος Κατηγορία:Κουροπαλάτες
Attack of the Killer B's
Το Attack of the Killer B's είναι συλλογή τραγουδιών του αμερικάνικου thrash metal συγκροτήματος Anthrax, η οποία κυκλοφόρησε τον Ιούνιο του 1991 μέσω της δισκογραφικής εταιρείας "Island Records".
Η συγκεκριμένη συλλογή εκδόθηκε σε λογοκριμένη και μη λογοκριμένη έκδοση. Τα "Milk (Ode to Billy)" και "Chromatic Death" είναι διασκευές σε τραγούδια των S.O.D., το "Bring the Noise" ηχογραφήθηκε σε συνεργασία με τους Public Enemy, ενώ το "I'm the Man '91" είναι νέα ηχογράφηση του ομώνυμου κομματιού από το ΕΡ "I'm the Man". Επίσης, οι ζωντανές ηχογραφήσεις των "Keep it in the Family" και "Belly of the Beast" πραγματοποιήθηκαν τον Δεκέμβριο του 1990 κατά την περιοδεία για την προώθηση του "Persistence of Time".
Η εμπορική επιτυχία του "Attack of the Killer B's" ήταν αρκετά μεγάλη αφού ανέβηκε στο Top-30 του Billboard και το # 13 στη Μεγάλη Βρετανία, για να βραβευθεί τελικά ως χρυσό.
Τραγούδια
1. Milk (Ode to Billy) (Milano, Benante, Lilker, Rosenfeld) - 3:44
2. Bring the Noise (Ridenhour, Shocklee, Sadler, Belladonna, Spitz, Ian, Bello, Benante) - 3:28
3. Keep it in the Family (Live) (Belladonna, Spitz, Ian, Bello, Benante) - 7:19
4. Startin' Up a Posse (Belladonna, Spitz, Ian, Bello, Benante) - 4:14
5. Protest and Survive (Morris, Wainwright, Maloney, Roberts) - 2:20
6. Chromatic Death (Milano, Benante, Lilker, Rosenfeld) - 1:28
7. I'm the Man '91 (Belladonna, Spitz, Ian, Bello, Benante, Rooney) - 5:00
8. Parasite (Frehley) - 3:14
9. Pipeline (Spickard, Carman) - 2:00
10. Sects (Krief, Bonvoisin) - 3:06
11. Belly of the Beast (Live) (Belladonna, Spitz, Ian, Bello, Benante) - 6:01
12. N.F.B. (Dallabnikufesin) (Belladonna, Spitz, Ian, Bello, Benante) - 2:16
Βραβεία
Attack of the Killer B's (άλμπουμ)
Ηνωμένες Πολιτείες (RIAA Certification): Χρυσός
Καναδάς (CRIA Certification): Χρυσός
Τα μέλη του συγκροτήματος
Τα τραγούδια του "Attack of the Killer B's" ηχογραφήθηκαν από τους εξής μουσικούς:
Πηγές
Κατηγορία:Άλμπουμ του 1991 Κατηγορία:Compilation άλμπουμ των Anthrax
Στρατόπεδα συγκέντρωσης Φόσσολι - Μπολτσάνο
Τα στρατόπεδα συγκέντρωσης Φόσσολι (Fossoli) (1942-44) και Μπολτσάνο (γερμ. Polizei- und Durchgangslager Bozen, 1944-45) ήταν στρατόπεδα διαμεταγωγής κρατουμένων, που είχαν δημιουργηθεί επί ιταλικού εδάφους από τους Γερμανούς Ναζί.
Στρατόπεδο Φόσσολι
Το στρατόπεδο του Φόσσολι δημιουργήθηκε τον Μάιο του 1942 από τους Ιταλούς για την κράτηση των Άγγλων αιχμαλώτων πολέμου. Βρισκόταν στην επαρχία της Εμίλια Ρομάνια, στα περίχωρα της πόλης Κάρπι (Carpi), κοντά την Μόντενα (Modena). Οι εγκαταστάσεις του είχαν δημιουργηθεί σε δύο γειτονικές περιοχές, μία στην οδό Ρεμεζίνα (via Remesina), επιφάνειας έξι εκταρίων, και μία στην οδό Γκρίλλι (via Grilli), επιφάνειας εννέα εκταρίων και ενώ αρχικά υπήρχαν και σκηνές, συν τω χρόνω απέκτησε κανονικά κτήρια και υψηλό τοίχο που το περιέκλειε. Τα χαρακτηριστικά του αυτά, συν το ότι είχε δημιουργηθεί σε στρατηγικό σημείο του σιδηροδρομικού δικτύου, χάρη στο οποίο θα γινόταν δυνατή η μεταγωγή κρατουμένων στα στρατόπεδα της Κεντρικής Ευρώπης, τράβηξαν την προσοχή των Ναζιστών, οι οποίοι το κατέλαβαν στις 8 Σεπτεμβρίου 1943, όταν η Ιταλία υπέγραψε ανακωχή με τους Συμμάχους. Μέχρι το τέλος του έτους το είχαν μετατρέψει σε διαμετακομιστικό κέντρο των Εβραίων, αλλά και των Τσιγγάνων, που συλλαμβάνονταν στην Ιταλία.
Αρχικά, τον έλεγχό του είχε η φασιστική Αστυνομία της Κοινωνικής Δημοκρατίας (ή Δημοκρατίας του Σαλό), αργότερα όμως ανέλαβαν οι άνδρες της SS. Τον Ιανουάριο του 1944 στο Φόσσολι κατέληγαν όλοι οι συλληφθέντες που επρόκειτο να μεταφερθούν σε άλλα στρατόπεδα συγκέντρωσης (αντιτιθέμενοι στο καθεστώς, αντιστασιακοί, αντάρτες κτλ.). Από τον σταθμό του Κάρπι ξεκίνησαν συνολικά, στο επτάμηνο της ναζιστικής κατοχής του, οκτώ μεγάλοι συρμοί με κρατουμένους, πέντε από τους οποίους είχαν ως τελικό προορισμό το Άουσβιτς. Υπολογίζεται ότι συνολικά μεταφέρθηκαν από εκεί περίπου 5.000 άτομα. Ο πρώτος συρμός ξεκίνησε στις 22 Φεβρουαρίου. Σε αυτόν είχαν επιβιβάσει τον γνωστό Ιταλό συγγραφέα και ποιητή Πρίμο Λέβι (Primo Levi), ο οποίος, αργότερα, έγραψε τα έργα "Se questo e un uomo" και "Tramonto a Fossoli" με αφορμή την κράτησή του στο Φόσσολι. Ο συρμός της 5ης Απριλίου 1944, που είχε εκκινήσει από το Φόσσολι έφθασε στο Άουσβιτς με "φορτίο" 835 Εβραίων. Από αυτούς 692 θανατώθηκαν μόλις έφθασαν, και ανάμεσά τους η Σάρα Κλάιν, ηλικίας 71 ετών, και η Ροζέτα Σκαραμέλλα, ηλικίας πέντε ετών.
Στις 2 Αυγούστου 1944 το στρατόπεδο κρίθηκε ότι βρισκόταν πολύ κοντά στην ζώνη επιχειρήσεων (οι Σύμμαχοι είχαν καταλάβει ολόκληρη την Νότιο Ιταλία και προήλαυναν προς Βορρά). Αποφασίστηκε η εγκατάλειψή του και η μεταφορά του σε στρατόπεδο κοντά στο Μπολτσάνο, ιταλική πόλη στα σύνορα με την Αυστρία. Μαζί με τους κρατουμένους μεταφέρθηκε εκεί, όπως ήταν φυσικό, και το προσωπικό της SS και το διοικητικό δίδυμο του ανθυπολοχαγού Τίτο (Titho) και του Διοικητή Χάαγκε (Haage).
Στον χώρο αυτό σήμερα υπάρχουν πολυκατοικίες αλλά και ένα μνημείο - μουσείο. Σημαντικό μουσείο του χώρου αυτού δημιουργήθηκε στο κάστρο του Πίο (Castel del Pio) στο Κάρπι το 1973.
Στρατόπεδο του Μπολτσάνο
Στην περιοχή του Γκρις (Gries) κοντά στην πόλη Μπολτσάνο του Νότιου ιταλικού Τιρόλου και συγκεκριμένα στην οδό Ρεζία (via Resia), οι Ναζί δημιούργησαν νέο στρατόπεδο μεταγωγών. Αρχικά ήταν ένα παραλληλόγραμμο 91 x 146 μέτρων, με χωρητικότητα 1.500 κρατουμένων (ένα μπλοκ για γυναίκες και 10 παραπήγματα για άνδρες), επεκτεινόταν όμως συνεχώς: Με τη λήξη του Πολέμου χωρούσαν σε αυτό 4.000 κρατούμενοι, ενώ, παράλληλα, είχαν δημιουργηθεί και παραρτήματα (το Μπολτσάνο ήταν το μόνο στρατόπεδο επί ιταλικού εδάφους που διέθετε παραρτήματα - στρατόπεδα εργασίας) στις περιοχές Μπρεσανόνε (Bressanone), Μεράνο (Merano), Σαρεντίνο (Sarentino), Κάμπο Τούρες (Campo Tures), Τσερτόζα ντι Βαλ Σενάλες (Certosa di Val Senales), Κόλλε Ιζάρκο (Colle Isarco), Μόζο ιν Βαλ Πασσιρία (Moso in Val Passiria) και Βιπιτένο (Vipiteno).
Την διοίκηση του νέου στρατοπέδου ανέλαβε και πάλι το δίδυμο Τίτο (Titho) και Χάαγκε (Haage). Μεταξύ του προσωπικού ήταν και ένας SS Ουκρανικής καταγωγής, ο Μίχαελ Σάιφερτ (Michael Seifert), ο επιλεγόμενος από τους κρατουμένους και "Μίσα" ή, όπως επονομάστηκε αργότερα, ο "Χασάπης του Μπολτσάνο". Ο Σάιφερτ, με τη λήξη του Πολέμου, διέφυγε στον Καναδά, απ' όπου, το 2003, ζητήθηκε η έκδοσή του στην Ιταλία, καθώς είχε, από το 2000, καταδικαστεί για εγκλήματα πολέμου, στα οποία περιλαμβάνονταν και οι δολοφονίες 18 κρατουμένων του Μπολτσάνο.
Το στρατόπεδο σταμάτησε τις δραστηριότητές του μόνον με την κατάρρευση της Ναζιστικής Γερμανίας το 1945.
Υπολογίζεται ότι από αυτό διαμετακομίστηκαν περίπου 12.000 άτομα στα γερμανικά στρατόπεδα συγκέντρωσης της Γερμανίας και της Πολωνίας.
Παραπομπές
Κατηγορία:Ναζιστικά στρατόπεδα συγκέντρωσης Κατηγορία:Εμίλια-Ρομάνια
Νανογέρακο
Το νανογέρακο είναι είδος γνήσιου γερακιού (γένος Falco), που απαντάται στον ελλαδικό χώρο. Η επιστημονική του ονομασία είναι Falco columbarius, και περιλαμβάνει 9 υποείδη. Στην Ελλάδα απαντάται το υποείδος F. c. aesalon (Tunstall, 1771).
Ονοματολογία
Η λατινική ονομασία του είδους columbarius φαίνεται ότι σχετίζεται άμεσα με τις κυνηγετικές προτιμήσεις του: (columba=περιστέρι).
Η ελληνική του ονομασία σχετίζεται με το μικρό του μέγεθος, διότι είναι από τα μικρότερα ευρωπαϊκά αρπακτικά.
Γεωγραφική κατανομή
thumb|left|240px| Χάρτης εξάπλωσης του F.columbarius). Πράσινο=όλο το έτος (επιδημητικό), Κίτρινο=καλοκαιρινός επισκέπτης (αναπαραγωγή), Μπλε=χειμερινός επισκέπτης
Το νανογέρακο είναι ένα αποκλειστικά μεταναστευτικό είδος του Βορείου Ημισφαιρίου. Σπάνια παρατηρείται να είναι επιδημητικό, (Καναδάς, Ιρλανδία, Ισλανδία), ενώ στο μεγαλύτερο τμήμα της ευρωπαϊκής ηπείρου είναι χειμερινός επισκέπτης.
Έτσι και στην Ελλάδα, το νανογέρακο έρχεται αποκλειστικά για να ξεχειμωνιάσει (ιδιαίτερα στη Βόρεια Ελλάδα), αλλά έχει παρατηρηθεί και κατά τις μεταναστεύσεις (ανοιξιάτικες και φθινοπωρινές). Πάντως, οι αριθμοί του είναι πολύ περιορισμένοι, ενώ στις βορειότερες ευρωπαϊκές χώρες είναι αρκετά συνηθισμένο. Τα καλοκαίρια μπορεί να βρεθεί σε πολύ μεγάλα γεωγραφικά πλάτη (υποαρκτικές περιοχές), σε όλο τον Παλαιό Κόσμο.
Συστηματική ταξινομική
Αυτός είναι και ο λόγος που, κάποιοι ερευνητές θεωρούν ότι το υποείδος Falco columbarius aesalon (το νανογέρακο που απαντάται και στην Ελλάδα) πρέπει να θεωρηθεί ως ξεχωριστό είδος (Falco aesalon). Μέχρι να τεκμηριωθούν τα ανωτέρω, εξακολουθεί να ισχύει η ταξινόμηση στο επίπεδο του υποείδους, σύμφωνα με τους Howard & Moore (2005).
Βιότοπος
Το νανογέρακο προτιμάει αρκετά ανοικτές περιοχές, όπως θαμνώδη μέρη με διάσπαρτες ιτιές, χορτολιβαδικές εκτάσεις, αλλά — στις βόρειες χώρες — και στην τάιγκα, σε στέπες, ή σε έλη, από το επίπεδο της θάλασσας μέχρι τα δασοόρια.
thumb|right|280px| Η πάνω επιφάνεια ενήλικου αρσενικού νανογέρακου. Σε γενικές γραμμές, προτιμάει ένα μίγμα βλάστησης χαμηλού και μέσου ύψους με λίγα δέντρα, και αποφεύγει τα πυκνά δάση, καθώς και άδενδρες άνυδρες περιοχές. Κατά τη διάρκεια της μετανάστευσης, ωστόσο, θα χρησιμοποιήσει σχεδόν κάθε ενδιαίτημα.
Μορφολογία
Το νανογέρακο, όπως και τα περισσότερα γεράκια είναι διμορφικό. Οι μέσες διαστάσεις είναι: μέγεθος 24-33 εκατοστά, άνοιγμα πτερύγων 50-73 εκατοστά, βάρος 165-230 γραμμάρια. Όμως, παρατηρούνται τις περισσότερες φορές — ιδίως κατά τη μετανάστευση — μεγάλες διαφορές στο βάρος: αρσενικό 125-210 γραμμάρια, θηλυκό 820-1250 γραμμάρια.
Τα θηλυκά και τα νεαρά είναι καφέ-γκρι έως σκούρα καφέ στη ράχη, και υπόλευκα, με καφέ κηλίδες στο κάτω μέρος.
Εκτός από το αχνό υπόλευκο φρύδι και την σκοτεινόχρωμη λωρίδα στις παρειές — που μόλις διακρίνονται — το πρόσωπο του νανογέρακου έχει λιγότερο έντονα χαρακτηριστικά από ό,τι τα περισσότερα άλλα γεράκια.
Η ουρά διαθέτει 3-4 υπομέλανες ζώνες, ενώ η άκρη της είναι μαύρη μία στενή λευκή λωρίδα στο τέλος, ένα σχέδιο που εμφανίζουν τα περισσότερα γεράκια.
Τα μάτια και το ράμφος είναι σκούρα, το τελευταίο με κίτρινο κήρωμα. Τα πόδια είναι επίσης κίτρινα, με μαύρα νύχια.
Κυνηγετική συμπεριφορά
Το νανογέρακο, παρά το μικρό του μέγεθος, είναι εξαιρετικός κυνηγός που βασίζεται στην ταχύτητα και την ευκινησία του. Συχνά κυνηγάει πετώντας γρήγορα και χαμηλά, συνήθως λιγότερο από 1 μέτρο πάνω από το έδαφος, χρησιμοποιώντας δέντρα και μεγάλους θάμνους για κάλυψη, ώστε να αιφνιδιάσει το θήραμα. Τις περισσότερες φορές ακολουθεί την ουρά του θηράματος και το συλλαμβάνει στον αέρα.
thumb|left|280px|Ενήλικο θηλυκό νανογέρακο Θεωρείται το πλέον επιθετικό και άφοβο γεράκι, ικανό να επιτεθεί σε θηράματα μεγαλύτερου μεγέθους από το ίδιο. Τα ζεύγη αναπαραγωγής, συχνά κυνηγούν συνεργαζόμενα, με το ένα πουλί να αιφνιδιάζει το θήραμα και να το κατευθύνει προς το ταίρι του. Επίσης, είναι εξαιρετικά έξυπνο και πολλές φορές εκμεταλλεύεται τον αιφνιδιασμό του θηράματος από άλλα αρπακτικά, τα οποία ακολουθεί διακριτικά και την κατάλληλη στιγμή αρπάζει πρώτο τη λεία.
Τροφή
Το νανογέρακο τρέφεται με πτηνά όλων των ειδών. Ειδικότερα, κατά τη διάρκεια της αναπαραγωγικής περιόδου, τα περισσότερα από τα θηράματα είναι σχετικά μικρά, όπως κορυδαλλοί (Alaudidae), κελάδες (Anthus), σπουργίτια (Passer domesticus) ή νεαρά που μαθαίνουν να πετάνε.
Μεγαλύτερα πτηνά όπως οχθοτούρλια και περιστέρια, έντομα (ιδιαίτερα λιβελούλες και πεταλούδες), μικρά θηλαστικά (κυρίως τρωκτικά και νυχτερίδες) και ερπετά συμπληρώνουν τη διατροφή του, ιδιαίτερα εκτός της περιόδου αναπαραγωγής.
Τα κορακοειδή, το διπλοσάινο και οι κουκουβάγιες είναι η κύρια απειλή για τα αυγά και τους νεοσσούς του. Πάντως, ακόμη και τα μεγάλα αρπακτικά αποφεύγουν την επίθεση στα ενήλικα νανογέρακα, λόγω της επιθετικότητας και ευκινησίας τους.
Αναπαραγωγή
thumb|right|280px|Νεαρό νανογέρακο.
Η γέννα αποτελείται από 3 έως 6 αυγά. Η περίοδος επώασης είναι 28 έως 32 ημέρες και επιτελείται από το θηλυκό σε ποσοστό 90%, ενώ το αρσενικό κυνηγά για να τροφοδοτήσει την οικογένεια. Οι νεοσσοί είναι σε θέση να πετάξουν μετά από 30 ημέρες και εξαρτώνται από τους γονείς τους για έως και 4 εβδομάδες. Το νανογέρακο γίνεται σεξουαλικά ώριμο σε ένα έτος και, συνήθως, προσπαθεί να αναπαραχθεί αμέσως.
Κατάσταση πληθυσμού
Οι ευρωπαϊκοί πληθυσμοί του είδους βρίσκονται, γενικά, σε καλή κατάσταση. Μέχρι στιγμής η πιο σοβαρή μακροπρόθεσμη απειλή για αυτά τα πουλιά είναι η καταστροφή των ενδιαιτημάτων τους, ιδίως στις περιοχές αναπαραγωγής τους. Η υπερθέρμανση του πλανήτη από την άλλη πλευρά δεν μπορεί να απορριφθεί ως απειλή, δεδομένου ότι το νανογέρακο είναι ουσιαστικά ένα υποαρκτικό είδος που συχνάζει μόλις και μετά βίας, ακόμη και σε εύκρατα κλίματα.
Επίσης, το νανογέρακο αποτελεί μία από τις πρωτεύουσες επιλογές στην ιερακοθηρία, λόγω των εξαιρετικών κυνηγετικών του ικανοτήτων.
Στην Ελλάδα, επειδή δεν φωλιάζει, αποτελεί περαστικό επισκέπτη κατά τις μεταναστεύσεις. Παρόλο που είναι σπάνιο ακόμη και να παρατηρηθεί, η λαθροθηρία από ασυνείδητα άτομα αποτελεί το σοβαρότερο πρόβλημα.
Πηγές
Κατηγορία:Ιερακίδες
Βενιαμίν
Ο Βενιαμίν (בִּנְיָמִין) είναι Βιβλικό πρόσωπο και συγκεκριμένα, κατά την Παλαιά Διαθήκη, ένας απο τους πατριάρχες του λαού του Ισραήλ. Ήταν ο μικρότερος και ο δωδέκατος γιος του Ιακώβ, τον οποίο απέκτησε από τη Ραχήλ. Ήταν ο μοναδικός από τα παιδιά του Ιακώβ που έμεινε μαζί του όταν τα αδέλφια του πήγαν στην Αίγυπτο για να αγοράσουν σιτάρι καθώς ο Ιακώβ φοβήθηκε μην του συμβεί κάποιο κακό και ο αγαπημένος γιος του Ιακώβ, αφότου ο αδελφός του Ιωσήφ, πωλήθηκε στην Αίγυπτο απο τα αδέλφια του.
Οικογένεια
Αδερφός του Βενιαμίν, από την ίδια μητέρα, ήταν ο Ιωσήφ. Αδέρφια του από τον Ιακώβ αλλά από άλλη μάνα ήταν ο Ρουβήν, ο Συμεών, ο Λευΐ, ο Ιούδας, ο Ισσάχαρ (ή Ισάχαρ), ο Ζαβουλών, ο Δαν, ο Νεφθαλίμ, ο Γαδ, ο Ασήρ και η Δείνα. (Γέν. 29,31-35)
Ο Βενιαμίν αργότερα απέκτησε 6 γιους, τον Βαλά (ή Βαλέ), τον Χοβώρ (ή Βαχίρ), τον Ασβήλ (ή Ασυβήρ, Ιεδιαήλ), τον Ααρά (ή Ιαχιράν), τον Νωά (ή Νωχά) και τον Ραφή (ή Ραφά). (Α' Παρ. 7,6. 8,1-2) Ακόμη αναφέρεται και ο Σωφάν, αλλά δεν είναι σίγουρο εάν ταυτίζεται με κάποιον από τους έξι γιους του ή πρόκειται για έβδομο γιο του Βενιαμίν. (Αριθ. 26,43)
Η γέννηση
Ο πατέρας του και η οικογένειά του έφυγαν από τη Βαιθήλ, με σκοπό να φτάσουν στην Εφραθά (Βηθλεέμ) και όταν έφτασαν είχε έρθει η ώρα της Ραχήλ να γεννήσει. Είχε δύσκολη γέννα και μόλις γεννήθηκε το παιδί, η Ραχήλ πέθανε. Πριν πεθάνει τον ονόμασε Βεν-ονί (γιος της θλίψεώς μου, της οδύνης μου), αλλά ο Ιακώβ τον ονόμασε Βενιαμίν (Γέν. 35,16-18).
Η πώληση του Ιωσήφ
Ο Ιωσήφ, ο αδελφός του Βενιαμίν, είχε καταφέρει να προκαλέσει τον θυμό των αδερφών του καθώς ήταν ο αγαπημένος γιος του Ιακώβ και επειδή τα αδέλφια του τον ζήλευαν για τα προφητικά όνειρα που του έστελνε ο Γιαχβέ, μία μέρα που ο Ιωσήφ πήγε να τους βρεί κατόπιν εντολής του πατέρα τους, αυτοί σχεδίαζαν να τον φονεύσουν και να πουν στον Ιακώβ ότι τον κατασπάραξαν τα άγρια θηρία. Έτσι όταν έφτασε έξω απο την Δωθαείμ, όπου τα αδέρφια είχαν πάει τα πρόβατα του πατέρα τους για να βοσκήσουν, οι αδερφοί ετοιμάστηκαν να τον φονεύσουν μέχρι που ο Ρουβήν ο πρωτότοκος τους είπε να τον ρίξουν σε ένα λάκο αντί να τον σκοτώσουν και να φύγουν, με σκοπό να τον γλιτώσει απο τον θάνατο και αργότερα να τον παραδώσει στον πατέρα τους. Πράγματι τα αδέρφια τον έριξαν στον λάκο και έκατσαν να φάνε, μα όταν κατέφθασε εκεί κοντά τους ο Πετεφρής, ένας Ισμαηλίτης ιερέας της Αιγύπτου που όδευε προς την πατρίδα του, τα αδέρφια του κατόπιν προτροπής του Ιούδα αποφάσισαν να του πουλήσουν τον Ιωσήφ ως σκλάβο αντί να λερώσουν τα χέρια τους με το αίμα του αδελφού τους. (Γεν. 37,14-27)
Η ασιτία
Αρκετά χρόνια αργότερα, στην Χαναάν, που κατοικούσε ο Ιακώβ και η οικογένειά του, είχε απλωθεί πείνα. Όταν έμαθε ο Ιακώβ ότι στην Αίγυπτο πουλάνε σιτάρι, έστειλε τους δέκα γιους του να αγοράσουν αλλά ο Βενιαμίν έμεινε μαζί του καθώς ο Ιακώβ φοβήθηκε μην συμβεί και σε αυτόν κάποιο κακό. Εν τω μεταξύ ο αδελφός τους ο Ιωσήφ είχε γίνει αντιβασιλέας του Φαραώ, καθώς κατά τις μέρες φυλάκισής του από αυτόν, του εξηγούσε τα όνειρά του βοηθώντας τον, με αποτέλεσμα ο Φαραώ να τον συμπαθήσει και να τον κάνει άρχοντα της Αιγύπτου. Τα αδέλφια έφτασαν και ο Ιωσήφ τους αναγνώρισε αλλά δεν τους είπε ποιος ήταν. Τους έδωσε σιτάρι χωρίς να τους χρεώσει αλλά τους είπε πως όταν ξανα πάνε για σιτάρι θα τους δώσει μόνο αν είναι μαζί τους και ο μικρός αδελφός τους ο Βενιαμίν. (Γεν. 41,37-57)
Ο Βενιαμίν στην Αίγυπτο
Αργότερα, όταν η πείνα στη Χαναάν μεγάλωσε και το σιτάρι που είχαν φέρει τ' αδέρφια του τελείωσε, ο Ιακώβ αναγκάστηκε, παρά τις αντιρρήσεις του, να στείλει μαζί με τους γιους του και τον Βενιαμίν, αφού για να πάρουν τρόφιμα θα έπρεπε να ήταν μαζί τους, όπως τους είχε προστάξει ο Ιωσήφ. Ο Ιακώβ πείστηκε από τις εγγυήσεις του Ιούδα, ότι θα είναι υπεύθυνος για την ασφάλειά του. Οι γιοί του Ιακώβ έφτασαν στην Αίγυπτο και παρουσιάστηκαν στον Ιωσήφ. Όταν ο Ιωσήφ είδε το Βενιαμίν, τον αδερφό του από την ίδια μάνα, ρώτησε: «Αυτός είναι ο αδερφός σας ο μικρότερος που μου λέγατε; Ο Θεός να σε ευλογεί παιδί μου», του είπε. Ύστερα έφυγε βιαστικά, γιατί άρχισε να δακρύζει. Είχε συγκινηθεί που είδε τον αδερφό του και ήθελε να κλάψει. Έπειτα έπλυνε το πρόσωπό του, βγήκε από το ιδιαίτερο διαμέρισμά του και προσπαθώντας να συγκρατηθεί πρόσταξε να φέρουν οι υπηρέτες φαγητό για να φάνε μαζί. Τα αδέρφια του Ιωσήφ κάθισαν απέναντι του κατά σειρά ηλικίας, από τον μεγαλύτερο ως τον μικρότερο. Και έκπληκτοι κοίταζαν ο ένας τον άλλο. Ο Ιωσήφ διέταξε να τους προσφέρουν από τα φαγητά που είχε στο δικό του τραπέζι. Και η μερίδα του Βενιαμίν ήταν πέντε φορές μεγαλύτερη από όλων των άλλων. Ήπιαν μαζί του και μέθυσαν. (Γέν. 43,1-12)
Ο Ιωσήφ αργότερα γέμισε τα σακιά των αδερφών του με τρόφιμα και έβαλε χρήματα στο σακί του καθενός. Στο άνοιγμα του σακιού του Βενιαμίν, μαζί με τα χρήματα έβαλε και ένα ασημένιο ποτήρι. Το πρωί μόλις χάραξε, τους άφησαν να φύγουν. Όταν βγήκαν από την πόλη, αλλά πριν απομακρυνθούν, ο Ιωσήφ έστειλε απόσπασμα να πάει να τους προλάβει και να τους κατηγορήσει ότι πήραν το ποτήρι του. Οι άντρες του Ιωσήφ τους πρόλαβαν και άρχισαν την έρευνα ξεκινώντας από τον μεγαλύτερο και τελειώνοντας με τον νεότερο. Το ποτήρι βρέθηκε στο σακί του Βενιαμίν. Τότε τα αδέρφια του έσκισαν τα ρούχα τους, ξαναφόρτωσαν τα ζώα τους και γύρισαν πίσω στην πόλη. Ο Ιωσήφ ήταν ακόμα στο σπίτι του, όταν έφτασαν εκεί τ' αδέρφια του. Και έπεσαν μπροστά του στο έδαφος. Τότε ο Ιωσήφ τους είπε πως ο άνθρωπος στον οποίο βρέθηκε το ποτήρι, αυτός θα γίνει δούλος του. Πήρε το λόγο ο Ιούδας και του είπε πως αν γυρίσουν πίσω στον πατέρα τους και δεν είναι μαζί τους ο Βενιαμίν τότε εκείνος θα πεθάνει. Γι' αυτό πρότεινε να μπει ο ίδιος στη θέση του Βενιαμίν. (Γέν. 44,1-34)
Ο Ιωσήφ δεν μπορούσε πια να συγκρατηθεί και τους φανερώθηκε, ξεσπώντας σ' ένα δυνατό κλάμα που ακούστηκε μέχρι τον Φαραώ. Ύστερα έπεσε στο λαιμό του Βενιαμίν του αδερφού του και έκλαψε. Έκλαψε κι ο Βενιαμίν στην αγκαλιά του αδελφού του. Μετά φίλησε όλους τους αδερφούς του κλαίγοντας. (Γεν. 45,1-14)
Λοιπές αναφορές
Ο Ιακώβ, λίγο πριν το θάνατό του, είχε καλέσει τα παιδιά του για να τους ευλογήσει και να τους αναγγείλει τι θα συνέβαινε στο μέλλον. Εκεί προφήτευσε ότι ο Βενιαμίν "θα είναι λύκος αρπακτικός. Την πρωΐαν θα τρώγη ακόμη από το κυνήγι της προηγουμένης ημέρας και την εσπέραν της άλλης ημέρας θα έχη τόσα νέα θηράματα, ώστε να δίδη και εις άλλους τροφήν. (Γέν. 49,27)
Ο Μωυσής λίγο πριν πεθάνει, είπε προφητικά για τη φυλή Βενιαμίν, ότι «αγαπημένη από τον Θεόν αυτή η φυλή θα κατοική με πίστιν και πεποίθησιν, ο δε Θεός θα σκεπάζη προστατευτικώς αυτήν όλας τας ημέρας και ασφαλή θα την φέρη στον ωμόν του και θα την αναπαύσει.». (Δευτερονόμιον 33,12).
Οι απόγονοι του Βενιαμίν κατά την έξοδο των Ισραηλιτών από την Αίγυπτο αποτέλεσαν τη φυλή Βενιαμίν, η οποία απαριθμούσε 35.400 άντρες. (Αριθ. 1,34-35)
Λίγο πριν την είσοδο των Ισραηλιτών στη γη Χαναάν, στην πεδιάδα Μωάβ, η φυλή απαριθμούσε 35.500 άντρες. (Αριθ. 26,45)
Διαθήκαι των 12 Πατριαρχών
Κατά το Απόκρυφο (ψευδεπίγραφο) κείμενο «Διαθήκαι των 12 Πατριαρχών» υπάρχει η Διαθήκη του Βενιαμίν, η οποία ασχολείται κυρίως με την καθαρή διάνοια. Σύμφωνα με το απόκρυφο κείμενο ο Βενιαμίν γεννήθηκε 12 έτη μετά τον Ιωσήφ. (Διαθήκη Βενιαμίν, Κεφ. 1)
Μετά ο Ιωσήφ έμαθε από τον Βενιαμίν πληροφορίες για τα γεγονότα που συνέβησαν μετά την πώλησή του στους Ισμαηλίτες.
Ο Βενιαμίν προφητεύει ακόμη ότι στις έσχατες ημέρες οι νεκροί θ' αναστηθούν και οι δίκαιοι θα κάτσουν στα δεξιά του Κυρίου. Πρώτα ο Κύριος θα κρίνει τον Ισραήλ και μετά τα έθνη. Και τέλος θα κρίνει τους άδικους και τους ασεβείς. (Διαθήκη Βενιαμίν, Κεφ. 10)
Θάνατος και εορτασμός
Κατά την Βίβλο ο Βενιαμίν έζησε και τάφηκε στην Αίγυπτο. Με βάση το απόκρυφο βιβλίο «Διαθήκαι των 12 Πατριαρχών», ο Βενιαμίν έζησε εώς την ηλικία των 125 ετών. Οι γιοι του, αργότερα, πήραν τα οστά του και τα οδήγησαν στη Χεβρών, στον τάφο του Αβραάμ, του Ισαάκ και του Ιακώβ.
Εορτάζεται από την Ορθόδοξη Εκκλησία την τελευταία Κυριακή πριν την μέρα των Χριστουγέννων (Κυριακή των Προπατόρων).
Εκφράσεις
Η αναφορά σε κάποιον ως «Βενιαμίν» χρησιμοποιείται για να υποδηλώσει τον νεότερο από μια μεγάλη οικογένεια / παρέα. (π.χ. Αυτός είναι ο Βενιαμίν του σπιτιού.)
Παραπομπές
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη Κατηγορία:Εκφράσεις
Δεντρογαλιά
Η δεντρογαλιά (λέγεται και ζαμενής, επιστημονική ονομασία "τυρία η δάλειος" , Hierophis gemonensis) είναι ανιοβόλο φίδι της οικογένειας κολουβρίδες της τάξης Λεπιδωτά.
Περιγραφή
Φθάνει σε μήκος τα 120 εκ και έχει μικρό κεφάλι, χρώμα λαδί με μαύρα στίγματα στη ράχη του και άσπρο στην κοιλιά. Η ουρά του είναι πολύ λεπτή και φτάνει τα 30 εκ. Κατά τους φθινοπωρινούς και χειμερινούς μήνες. thumb|300px|Δεντρογαλιά στον Εθνικό Δρυμό Σαμαριάς|εναλλ.=|αριστερά
Βιότοπος
Ζει σε δάση και ξηρές περιοχές της νότιας Ευρώπης, της Μικράς Ασίας, της Δαλματίας και της Νοτιοδυτικής Ασίας. Ειδικότερα στην Ευρώπη, απαντάται στην Αλβανία, στη Βοσνία και Ερζεγοβίνη, στην Ιταλία, στο Μαυροβούνιο, στη Σλοβενία, στην Ελλάδα (σε νησιά όπως στην Κρήτη, την Εύβοια, στα Κύθηρα και στα Επτάνησα) και στην Κροατία.
Τροφή και επικινδυνότητα
Η τροφή του περιλαμβάνει μικρά ερπετά και τρωκτικά αλλά και πτηνά. Ο ζαμενής δεν θεωρείται επικίνδυνο φίδι από την άποψη ότι δεν έχει δηλητήριο, ωστόσο μπορεί να επιτεθεί στον άνθρωπο εάν απειληθεί άμεσα, η αρπαχτεί.
Ροδονίτης
Σχηματίζεται από υδροθερμική μεταμόρφωση επαφής μαγγανιούχων αποθέσεων. Ορισμένες φορές απαντά και ως προϊόν ιζηματογένεσης.
Ορυκτά με τα οποία σχετίζεται είναι ο ασβεστίτης, ο βιλλεμίτης, ο φρανκλινίτης, ο τεφροϊτης, ο γρυνερίτης, ο γαληνίτης και ο μαγνητίτης. Συχνότερος όλων ο ασβεστίτης, ο οποίος μπορεί να απομακρυνθεί με τη χρήση υδροχλωρικού οξέος (ο ροδονίτης δεν προσβάλλεται από οξέα).
Λόγω της σχετικά μεγάλης σκληρότητάς του, της διαφάνειας και των όμορφων αποχρώσεων του ερυθρού που παρουσιάζει έχει συχνά χρησιμοποιηθεί στην κοσμηματοποιία. Οι διαφανείς ευμεγέθεις κρύσταλλοί του γίνονται επίσης αντικείμενο συλλογής από συλλέκτες ορυκτών.
Απαντά σε πολλές περιοχές του κόσμου. Αξιομνημόνευτες (λόγω χρώματος, διαφάνειας και μεγέθους κρυστάλλων) είναι στα Ουράλια όρη (περιοχή Γιεκατερίνμπουργκ, Ρωσία), στην περιοχή Värmland της Σουηδίας, στο Ντέβον της Αγγλίας, στη Ρουμανία, την κοιλάδα της Αόστης στην Ιταλία, στην περιοχή Broken Hill της Νέας Νότιας Ουαλίας (κρύσταλλοι που χρησιμοποιούνται ιδιαίτερα στην κοσμηματοποιία), την Ιαπωνία, το Νιού Τζέρσεϊ, τη Βόρεια Καρολίνα και τη Μοντάνα στις ΗΠΑ, το Minas Gerais της Βραζιλίας (επίσης ως κρύσταλλοι κατάλληλοι για την κοσμηματοποιία) και το Περού.
Σημειώσεις
Ροδονιτης Κατηγορία:Ορυκτά του μαγγανίου Κατηγορία:Ορυκτά του πυριτίου
Άννα-Μισέλ Ασημακοπούλου
Η Άννα-Μισέλ Ασημακοπούλου (Νέα Υόρκη, 27 Μαρτίου 1967) είναι Ελληνίδα οικονομολόγος και νομικός, ευρωβουλευτής της Νέας Δημοκρατίας, πρώην βουλευτής Β' Αθηνών και Τομεάρχης Ψηφιακής Πολιτικής, Τηλεπικοινωνιών και Ενημέρωσης του κόμματος.
Επαγγελματική δράση
Επέστρεψε στην Ελλάδα στις αρχές της δεκαετίας του 1990, όπου και διηύθυνε το μη κερδοσκοπικό Ίδρυμα ΕΓΝΑΤΙΑ ΗΠΕΙΡΟΥ, στα Ιωάννινα με αντικείμενο την Περιφερειακή Ανάπτυξη, τις Τεχνολογίες Πληροφορικής και Επικοινωνιών και τα Ευρωπαϊκά Προγράμματα. Παράλληλα, εργάστηκε ως εμπειρογνώμονας της Ευρωπαϊκής Επιτροπής για την αξιολόγηση Ευρωπαϊκών Προγραμμάτων όπως επίσης και στον ιδιωτικό τομέα σε εταιρίες συμβούλων στις Βρυξέλλες και στο Λουξεμβούργο.
Πολιτική σταδιοδρομία
Στις βουλευτικές εκλογές του Ιουνίου 2012 εξελέγη με το κόμμα της ΝΔ βουλευτής Ιωαννίνων, ούσα η πρώτη γυναίκα βουλευτής που είχε εκλεγεί ποτέ στον νομό. Ορίστηκε, το 2013, από τον τότε πρωθυπουργό και πρόεδρο της ΝΔ, Αντώνη Σαμαρά, Εκπρόσωπος Τύπου της Νέας Δημοκρατίας καθώς και Επικεφαλής της Επιτροπής Παραγωγής Πολιτικού Έργου Ιδεολογίας στο 9o Συνέδριο της NΔ.
Στις 25 Απριλίου του 2019 παραιτήθηκε από βουλευτής, λόγω της υποψηφιότητάς της στις ευρωεκλογές του 2019.
Εξωτερικοί σύνδεσμοι
Κατηγορία:Έλληνες οικονομολόγοι Κατηγορία:Έλληνες νομικοί Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Ιωαννίνων Κατηγορία:Βουλευτές Β΄ Αθηνών Κατηγορία:Ευρωβουλευτές εκλεγμένοι με τη Νέα Δημοκρατία Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Εθισμός στο Διαδίκτυο
Αμφιλεγόμενη διαταραχή: DSM
Η διαταραχή εθισμο στο διαδίκτυο δεν συμπεριλαμβάνεται στο τελευταίο εγχειρίδιο DSM (DSM-5, 2013), το οποίο χρησιμοποιείται τακτικά από ψυχιάτρους. Ο προβληματικός τζόγος είναι η μόνη (μη σχετιζόμενη με ουσίες) διαταραχή η οποία συμπεριλαμβάνεται στο DSM-5. Ωστόσο, η διαταραχή διαδικτυακών παιγνίων καταγράφεται σε ένα παράρτημα του εν λόγω εγχειριδίου, ως μια διαταραχή η οποία χρήζει περαιτέρω μελέτης.
Ο Τζέραλντ Τζ. Μπλοκ, M.D. (Jerald J. Block) έχει επιχειρηματολογήσει ότι ο εθισμός στο διαδίκτυο θα πρέπει να συμπεριληφθεί ως διαταραχή στο DSM-5. Ωστόσο, ο Μπλοκ παρατήρησε ότι η διάγνωση είναι περίπλοκη επειδή 86% των μελετούμενων υποκειμένων εμφανίζουν συμπτώματα τα οποία παρουσιάζονται και σε άλλες διαγνώσιμες διαταραχές ψυχικής υγείας.
Αίτια
Το Διαδίκτυο έχει την ικανότητα να καλύψει συγκεκριμένες ψυχολογικές ανάγκες ενός ατόμου. Ένα από τα χαρακτηριστικά του μέσου που προκύπτει από τη φύση του είναι ότι μπορεί να δημιουργήσει μια «ιδανική κατάσταση εαυτού», όπου το άτομο μπορεί να εξερευνήσει διάφορες πτυχές της προσωπικότητάς του χωρίς να έχει περιορισμούς και συνέπειες. Στο Διαδίκτυο δεν υπάρχουν άμεσες συνέπειες των πράξεων, ο χρήστης μπορεί να μπει και να βγει όποτε θέλει, ενώ μπορεί να καλύψει την όποια εξωτερική εμφάνιση, αφού δεν υπάρχει οπτική επαφή. Ταυτόχρονα, ο έφηβος μπορεί να ενσαρκώσει διαφορετικούς ρόλους ή να υιοθετήσει διαφορετικές ταυτότητες ανάλογα με την εκάστοτε διαδικτυακή εμπειρία, εξαιτίας της ανωνυμίας, που συνιστά κατεξοχήν χαρακτηριστικό του Διαδικτύου. Συνήθως, τα παιδιά που αντιμετωπίζουν το πρόβλημα του εθισμού στο διαδίκτυο είναι αγόρια και μεγαλώνουν σε δύσκολες καταστάσεις (δυσλειτουργικές οικογένειες). Πρόσφατες έρευνες στην Ελλάδα κατέδειξαν τη σημασία της γονικής μέριμνας και φροντίδας στην ανάπτυξη του εθισμού στο Διαδίκτυο (Siomos, 2012). Η βέλτιστη παροχή γονικής μέριμνας χαρακτηρίζεται από φροντίδα και υγιή προστατευτικότητα, ούτως ώστε το παιδί να κατευθύνεται και να καθοδηγείται με επάρκεια σε ένα ασφαλές περιβάλλον, χωρίς να παρεμποδίζονται οι προσπάθειές του για την ανάδειξη προσωπικής ταυτότητας και αυτονόμησης. Αντίθετα, υπερπροστατευτικότητα των γονέων και χαμηλά επίπεδα φροντίδας συνιστούν το πρότυπο μέριμνας 'affectionless control' (έλεγχος χωρίς στοργή), το οποίο συνδέθηκε με υψηλότερες βαθμολογίες εθισμού στο Διαδίκτυο.
Συνδυασμός παραγόντων που οδηγούν σε εθισμό και συννοσηρότητα
Ο εθισμός των εφήβων στο διαδίκτυο μπορεί, επίσης να είναι το αποτέλεσμα άλλων ψυχικών διαταραχών, όπως κατάθλιψη, αγχώδεις διαταραχές, διαταραχές προσωπικότητας, υπερκινητικότητα και κοινωνική φοβία. Συχνά όμως η ανάπτυξη καταθλιπτικού συναισθήματος ή άγχους έπεται της εμφάνισης του εθισμού, όπως συμβαίνει και με άλλες εθιστικές συμπεριφορές. Αυτό καταδεικνύει την αναγκαιότητα εκτίμησης κάθε περίπτωσης από ειδικό ψυχικής υγείας, ο οποίος θα είναι σε θέση να κρίνει την ύπαρξη ή μη συννοσηρών καταστάσεων.
Διάκριση εθισμού από ενθουσιώδη χρήση
Ο συμπεριφορικός εθισμός συχνά συγχέεται με τον υψηλό βαθμό εμπλοκής με τη συγκεκριμένη δραστηριότητα. Ο υψηλός βαθμός εμπλοκής δεν διακρίνεται από μικρότερο βαθμό ενασχόλησης με όρους χρονικής διάρκειας, όμως διαφέρει από τον εθισμό στο ότι οι αρνητικές συνέπειες είναι απούσες και στο ότι δεν σημειώνεται τάση του ατόμου να επαναλάβει τη συμπεριφορά, ώστε να απαλύνει δυσφορία που νιώθει όταν τη διακόπτει. Αντίθετα το άτομο με υψηλό βαθμό εμπλοκής προβαίνει στη δραστηριότητα, επειδή τη βρίσκει ευχάριστη. Ο υψηλός βαθμός εμπλοκής στη χρήση Διαδικτύου μπορεί να είναι μια θετική συμπεριφορά, ειδικά καθώς η χρήση του προάγεται κοινωνικά και είναι απαραίτητη ώστε να ολοκληρωθεί η διαδικασία μάθησης επαγγελματικών δεξιοτήτων. Η διάκριση της παθολογικής χρήσης της νέας τεχνολογίας από τον υψηλό βαθμό εμπλοκής (engagement) με αυτές αναδείχτηκε ως σημαντικός προβληματισμός των ερευνητών (Charlton & Danforth, 2004).
Οι Charlton και Danforth κατέδειξαν ερευνητικά ότι τα κεντρικά κριτήρια στην κατηγοριοποίηση των εθιστικών συμπεριφορών σχετιζόμενων με δραστηριότητες χρήσης του Η/Υ είναι τα κριτήρια της αποτυχίας προσπαθειών μείωσης της χρήσης, της σύγκρουσης (με οιαδήποτε από τις εκφράσεις που προαναφέρθηκαν) και της συμπεριφορικής ειδικά κυριαρχίας στη ζωή του ατόμου (Charlton & Danforth, 2010).
Ποιες ηλικιακές ομάδες εμφανίζουν συχνότερα εξάρτηση
Το φαινόμενο συνήθως εμφανίζεται αρχικά σε εφήβους κατά την πρώιμη εφηβεία (10-14 ετών) ή και σε μικρότερη ακόμη ηλικία. Είναι πιο έντονο κατά την μέση εφηβεία (15-17 ετών), κατά την οποία οι έφηβοι πειραματίζονται και σταδιακά αυτονομούνται, καθώς και κατά την όψιμη εφηβεία (> 17 ετών). Ένας ακόμα πληθυσμός υψηλού κινδύνου είναι αυτός των φοιτητών, οι οποίοι καλούνται πολλές φορές για πρώτη φορά να οριοθετήσουν οι ίδιοι τη χρήση Διαδικτύου στην οποία προβαίνουν μακριά από οικογενειακό έλεγχο, αλλά και χωρίς το ξεκάθαρα δομημένο πλαίσιο υποχρεώσεων του σχολείου μέσης εκπαίδευσης. Σποραδικά εμφανίζεται το πρόβλημα και σε μεγαλύτερες ηλικίες, όπου κυρίως αφορά περιπτώσεις υπέρμετρης ενασχόλησης με κοινωνική δικτύωση, αλλά και διαδικτυακό τζόγο, όπως και διαδικτυακή πορνογραφία.
Ρόλος γονέων
Ο ρόλος των γονέων είναι ιδιαίτερα σημαντικός τόσο για την πρόληψη, όσο και για την αντιμετώπιση του εθισμού των παιδιών τους από το Διαδίκτυο. Όσον αφορά την πρόληψη, το σημαντικότερο πράγμα που χρειάζεται να κάνουν οι γονείς προκειμένου να μπορούν να ελέγχουν αποτελεσματικά τη χρήση του Διαδικτύου από τα παιδιά τους, είναι να γνωρίσουν οι ίδιοι το μέσο. Προς το παρόν, οι γονείς δε γνωρίζουν το μέσο και επιπλέον δε φαίνονται διατεθειμένοι να έλθουν σε επαφή με το Διαδίκτυο, ενώ ταυτόχρονα δεν ενδιαφέρονται για τις δραστηριότητες των παιδιών τους στο Ίντερνετ. Ταυτόχρονα, οι γονείς θα πρέπει κάποιες φορές να χρησιμοποιούν το Διαδίκτυο μαζί με το παιδί, ώστε να του δίνουν τις απαραίτητες κατευθύνσεις, ενώ η εγκατάσταση κάποιων φίλτρων στον υπολογιστή μπορεί να αποτρέψει την εμφάνιση ακατάλληλων για το παιδί ιστοσελίδων. Επιπλέον, είναι απαραίτητο να έχουν τεθεί κάποιες βάσεις όταν το παιδί φτάνει στην εφηβεία, να υπάρχουν δηλαδή όρια. Για να υπάρξουν ωστόσο όρια θα πρέπει οι γονείς να μπορούν να διαθέσουν τον απαραίτητο χρόνο, αφού είναι δύσκολο για ενοχικούς γονείς να θέσουν όρια. Σε πιο πρακτικό επίπεδο, ο υπολογιστής είναι καλό να βρίσκεται σε κοινόχρηστο χώρο και όχι στο δωμάτιο του παιδιού, ώστε να ελέγχεται διακριτικά η δραστηριότητα του παιδιού στο Διαδίκτυο. Ενώ, τέλος, οι γονείς θα πρέπει να συζητούν για τις διαδικτυακές διαδρομές του παιδιού τους, ώστε να έχουν πάντοτε ενημέρωση για τις ιστοσελίδες που επισκέπτεται, τα άτομα με τα οποία συνομιλεί και τις πληροφορίες που ανταλλάσσει με άλλα άτομα.
Αντιμετώπιση εθισμού
Για την αντιμετώπιση του φαινομένου έχει προταθεί η κινητοποιητική συνέντευξη, το γνωστικό- συμπεριφορικό μοντέλο θεραπείας, η συμβουλευτική παρέμβαση στην οικογένεια, οι ομάδες απεξάρτησης, ενώ  υπάρχουν  κάποια δεδομένα και για το ρόλο της φαρμακοθεραπείας στη θεραπεία. Ιδιαίτερα σημαντική για την αντιμετώπιση του εθισμού στα παιδιά και στους εφήβους είναι η ύπαρξη κοινής στάσης των γονέων, η παροχή υποστήριξης αλλά όχι κάλυψης και η τοποθέτηση του υπολογιστή σε ένα ορατό σημείο στο σπίτι και όχι στο δωμάτιο του παιδιού. Σημαντικό ρόλο στην αντιμετώπιση του εθισμού στο Διαδίκτυο έχει και η συμβουλευτική στην οικογένεια, έτσι ώστε να δημιουργηθεί ένα υποστηρικτικό πλαίσιο, που θα δράσει ευεργετικά στη θεραπεία. Η κινητοποιητική συνέντευξη μπορεί να είναι ιδιαίτερα αποτελεσματική στον χειρισμό της άρνησης του προβλήματος, ένα συχνό εμπόδιο που παρατηρείται σε όλες τις ηλικίες. Στα πλαίσια της γνωστικο- συμπεριφορικής θεραπείας, εντοπίζονται οι γνωστικές διαστρεβλώσεις που εκλύουν και διατηρούν την προβληματική χρήση του Διαδικτύου, προωθείται η γνωσιακή αναδόμηση και ένας πιο ισορροπημένος και προσαρμοστικός τρόπος σκέψης. Παράλληλα χρησιμοποιούνται μια σειρά από συμπεριφορικές στρατηγικές, όπως η αναγνώριση του πρότυπου χρήσης του Διαδικτύου και η εφαρμογή ενός διαμετρικά αντίθετου προγράμματος χρήσης, η οριοθέτηση των περιόδων χρήσης  με διάφορα εξωτερικά μέσα, παρακίνηση για ενασχόληση με ευχάριστες εναλλακτικές δραστηριότητες, η χρήση καρτών υπενθύμισης, η πλήρης αποχή από ιδιαίτερα προβληματικές διαδικτυακές εφαρμογές, η ενσωμάτωση καθορισμένων διαστημάτων χρήσης στο εβδομαδιαίο πρόγραμμα του χρήστη. Οι ομάδες απεξάρτησης χρησιμοποιούν τις πρακτικές των ομάδων απεξάρτησης από άλλους εθισμούς, όπως το πρόγραμμα των 12 βημάτων ή βασίζονται στις αρχές της ομαδικής ψυχοθεραπείας. Σε ό,τι αφορά τη φαρμακοθεραπεία, η χρήση της εσιταλοπράμης φάνηκε αποτελεσματική σε μικρή ανοικτή μελέτη, έχει προταθεί η ναλτρεξόνη λόγω του μηχανισμού δράσης της στα κέντρα ανταμοιβής του εγκεφάλου, ενώ η μεθυλφενιδάτη αποδείχθηκε αποτελεσματική σε μια ανοικτή μελέτη σε παιδιά με Διαταραχή Ελλειμματικής Προσοχής-Υπερκινητικότητα (ΔΕΠΥ) και εθισμό σε διαδικτυακά παιχνίδια. Σε κάθε περίπτωση, ο εθισμός στο Διαδίκτυο, ως ψυχική διαταραχή, χρήζει αντιμετώπισης από επαγγελματίες ψυχικής υγείας εξειδικευμένους στο συγκεκριμένο αντικείμενο.
Ραχήλ
Η Ραχήλ υπήρξε πρόσωπο της Παλαιάς Διαθήκης, κόρη του Λάβαν, μικρότερη αδελφή της Λεία ς και δεύτερη σύζυγος του Πατριάρχη Ιακώβ.
Βιογραφία
Ο Ιακώβ που μετά την απάτη σε βάρος του αδελφού του Ησαύ ζούσε εθελοντικά εξόριστος στον θείο του τον Λάβαν, ζήτησε μετά από επτά χρόνια υπηρεσίας τη Ραχήλ για γυναίκα του. Ο Λάβαν επειδή ήταν σύμφωνα με το νόμο υποχρεωμένος να παντρέψει πρώτα την Λεία που ήταν μεγαλύτερη, έκανε το εξής κόλπο. Υποσχέθηκε τη Ραχήλ στον Ιακώβ, την νύχτα του γάμου όμως έστειλε τη Λεία στην σκηνή του. Ο Ιακώβ κοιμήθηκε με τη Λεία, την άλλη μέρα όμως κατάλαβε την απάτη. Έτσι ο Ιακώβ έμεινε μεν με τη Λεία, αποκτώντας έξι γιους τους Ρουβήν, Συμεών, Λευί, Ιούδα, Ισσάχαρ και Ζαβουλών καθώς και την Δείνα. Παραμένοντας στην υπηρεσία του θείου του άλλα επτά χρόνια, ζήτησε από τον θείο του και πήρε και τη Ραχήλ για γυναίκα,εχοντας και την Λεία. Όμως η Ραχήλ ήταν στείρα και στενοχωριόταν πολύ. Σύμφωνα με τους νόμους της εποχής, η Ραχήλ έστειλε στον Ιακώβ την υπηρέτριά της την Βαλλά που ήταν και ετεροθαλής αδερφή της, από την οποία ο Ιακώβ απέκτησε δύο ακόμα γιους, Δαν και Νεφθαλί. Μετά από πολλά χρόνια η Ραχήλ έμεινε τελικά έγκυος και γέννησε δυο τελευταίους γιους του Ιακώβ, τον Ιωσήφ και τον Βενιαμίν, που έγιναν τα αγαπητά παιδιά του.
Η Ραχήλ πέθανε στον τελευταίο τοκετό.
Παραπομπές
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη
Κοθρέας Κεφαλονιάς
Ο Κοθρέας είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Σύμφωνα με την απογραφή του 2011, έχει 61 κατοίκους.
Παραπομπές
Κατηγορία:Δήμος Κεφαλονιάς Κατηγορία:Χωριά του νομού Κεφαλληνίας
Μπρούνο Α΄ του Μπράουνσβαϊγκ
Ο Μπρούνο Α΄ , λατιν.: Bruno Ι, (π. 975 - π.1010) από τον Οίκο των Μρουνονιδών, ήταν κόμης στο Ντέρλινγκαου, το Νόρντυτινγκαου, το Χάστφαλαγκαου, το Ζάλτσγκαου, το Γκάου Γκρέτινγκε και το Γκάου Μούλμπετσε, με το Μπράουνσβαϊγκ ως κατοικία του.
Βιογραφία
Ο πατέρας του υποτίθεται ότι ήταν ο κόμης Λιούντολφ (απεβ. το 993). Το 1002 ο Μπρούνο νυμφεύτηκε τη Γκίζελα των Κορραδιδών, κόρη του Χέρμαν Β΄ δούκα της Σουηβίας (ήταν ο 1ος της γάμος), η οποία αργότερα σε 3ο γάμο της έγινε σύζυγος του αυτοκράτορα της Γερμανίας. Ο μεγαλύτερος γιος τους ήταν ο Λιούντολφ (π. 1003–1038).
Το 990 ο Μπρούνο Α΄ ήταν μέλος του σαξονικού στρατού, που υποστήριξε τον Mιέσκο Α΄, δούκα της Πολωνίας, ενάντια του Μπολέσλαο Β΄, δούκα της Βοημίας, στη Σιλεσία. Ο Μπρούνο Α΄ συμμετείχε στις εκλογές για τον "βασιλιά των Ρωμαίων" του 1002 (μετά το τέλος τού Όθωνα Γ', αυτοκράτορα της Αγίας Ρωμαϊκής Αυτοκρατορίας) ως υποψήφιος και ως εκλέκτορας. Όταν η δική του υποψηφιότητα απέτυχε, υποστήριξε τον Χέρμαν Β', δούκα της Σουηβίας, την κόρη του οποίου νυμφεύτηκε την ίδια χρονιά.
Βιβλιογραφικές αναφορές
Κατηγορία:Οίκος των Μπρουνονιδών
Μάχη
Ως μάχη ορίζεται στο British and World English in Oxford dictionary:
Γενικά η μάχη σύμφωνα με τον πρώτο ορισμό της είναι συστατικό στην ιεραρχία της σύγκρουσης κατά τον πόλεμο μεταξύ δύο ή περισσότερων ενόπλων δυνάμεων ή αντιμαχομένων. Ο πόλεμος συνίστάται ενίοτε από πολλές μάχες. Οι μάχες ορίζονται με σαφήνεια ανάλογα τη διάρκεια, την περιοχή και τις αντίπαλες δυνάμεις.
Οι πόλεμοι και πολεμικές εκστρατείες ακολουθούν δεδομένη στρατηγική, ενώ οι μάχες συμβαίνουν σε ένα επίπεδο σχεδιασμού και εκτέλεσης σύμφωνα με μία διαδικασία γνωστή ως επιχειρησιακή κινητικότητα. Ο Γερμανός θεωρητικός του πολέμου Καρλ φον Κλάουζεβιτς αναφέρει ότι "η χρήση των μαχών για την επίτευξη του σκοπού του πολέμου" είναι η ουσία της στρατηγικής.
Εξωτερικοί σύνδεσμοι
Κατηγορία:Πόλεμος Κατηγορία:Μάχες
Xbox (σειρά)
Η κατασκευάστρια Xbox, είναι υπό την επιτήρηση και αποτελεί τμήμα της Microsoft και κατασκευάζει, αναπτύσσει και παράγει την δική της οικιακή κονσόλα βιντεοπαιχνιδιών. Η ίδρυση του πραγματοποιήθηκε με την κυκλοφορία της πρώτης της προσπάθειας, τον Νοέμβριο του 2001 όταν και κυκλοφόρησε το πρώτης γενιάς Xbox. H Xbox δραστηριοποιείται από την παραγωγή οικιακών κονσολών από την 6η γενιά και έπειτα, με την τελευταία να είναι η 8η και η πιο πρόσφατη κυκλοφορία της είναι το Xbox One, τον Νοέμβριο του 2013. Ο παρών επικεφαλής είναι από το 2014, ο Φιλ Σπένσερ αντικαθιστώντας τον Μαρκ Γουίτεν.
Xbox 360
Κυκλοφόρησε το 2005 με το όνομα "Xbox 360". Είναι κονσόλα έβδομης γενιάς (την οποία και άρχισε), και ήταν ο ανταγωνιστής του PlayStation 3 και της κονσόλας Nintendo Wii.
Παρά τα όποια σοβαρά τεχνικά προβλήματα εμφανίστηκαν στις πρώτες εκδόσεις, η κονσόλα διακρίθηκε πολλές φορές ενώ η εξυπηρέτηση μέσω του Xbox Live ήταν πιο ποικίλη από ότι πριν. Επίσης, δημιουργήθηκαν πολλά τεχνολογικά παρελκόμενα που υποστήριζαν την κονσόλα με αποτέλεσμα την δημιουργία νέων βιντεοπαιχνιδιών επίσης. Σύμφωνα με αναφορές πουλήθηκαν 84 εκατομμύρια αντίγραφα σε όλον τον κόσμο. Η παραγωγή του Xbox 360 σταμάτησε τον Απρίλιο του 2016 συνεχίζοντας όμως να υποστηρίζεται από την Microsoft.
Xbox One
Παρουσιάστηκε στην ετήσια έκθεση E3 του 2013 ανακοινώνοντας αυτόματα τον διάδοχο του 360. Έχει ακριβώς το ίδιο εξωτερικό design με την τελευταία έκδοση του 360, ενώ μπορεί να παίξει παλαιότερους τίτλους του 360. Επίσης μπορεί και εδώ να προστεθεί η κάμερα κινήσεων Kinect 2.0 ενώ το χειριστήριο πλέον κυκλοφορεί αποκλειστικά με ασύρματη λειτουργία. Η αρχική του τιμή τέθηκε στα 500 ευρώ όταν κυκλοφόρησε στις 22 Νοέμβριου του 2013 στην Βόρεια Αμερική. Το 2016 έγινε ένα φρεσκάρισμα στο μοντέλο, κυκλοφορώντας μια εξελιγμένη έκδοση, αυτή του One S, η οποία είχε την δυνατότητα μεταφοράς εικόνας με 4Κ ανάλυση σε τηλεοράσεις με την ίδια ευκρίνεια. Επίσης, ο χώρος αποθήκευσης είναι πολύ μεγαλύτερος έχοντας μνήμη έως 2 Τerabyte.
Xbox Series X/S
Οι φήμες στο διαδίκτυο για το νέο Xbox είχαν ξεκινήσει ήδη από τον Ιούνιο του 2018, με τον Phil Spencer της Microsoft να επιβεβαιώνει ότι «είχαν αρχίσει να ρίχνουν σκληρή δουλειά στην νέα γενιά κονσολών» εκείνη την εποχή. Οι κονσόλες αναφέρονταν με την κωδική ονομασία "Scarlett", συμπεριλαμβανομένης μιας έκδοσης χαμηλού κόστους που ακολουθούσε ένα παρόμοιο σχέδιο με την οικογένεια κονσολών Xbox One, με μεγάλη έμφαση στη ροή παιχνιδιών και στη συμβατότητα στα παιχνίδια προηγούμενων κονσολών. Μέχρι τον Μάρτιο του 2019, περαιτέρω φήμες του διαδικτύου είχαν οδηγήσει σε εικασίες για δύο κονσόλες στην οικογένεια Scarlett με την κωδική ονομασία "Anaconda" και τη χαμηλού κόστους έκδοση "Lockhart".
Η Microsoft επιβεβαίωσε το Project Scarlett στη συνέντευξη Τύπου E3 2019. Η Microsoft είπε ότι ήθελε μια «μαλακή» μετάβαση από το Xbox One στο Scarlett, με τη Scarlett να υποστηρίζει συμβατότητα σε όλα τα προηγούμενα παιχνίδια και το μεγαλύτερο μέρος του υλικού που υποστηρίζεται στο Xbox One. Κατά τη διάρκεια μιας παρουσίασης στα The Game Awards 2019, η Microsoft αποκάλυψε επίσημα τη σχεδίαση της Scarlett και την επωνυμία της, "Xbox Series X", καθώς και μια ημερομηνία κυκλοφορίας στα τέλη του 2020.
Το Xbox Series X τροφοδοτείται από μια προσαρμοσμένη CPU των 7 nm AMD Zen 2 με οκτώ πυρήνες που λειτουργούν στα  3,8 GHz. Η κάρτα γραφικών είναι  ενσωματωμένη στον επεξεργαστή και βασίζεται στην αρχιτεκτονική γραφικών RDNA 2 της AMD. Διαθέτει συνολικά 56 υπολογιστικές μονάδες (CUs) με 3584 πυρήνες, με ενεργοποιημένους 52 CU και 3328 πυρήνες και λειτουργεί στα 1,825 GHz. Αυτή η μονάδα είναι ικανή για 12 teraflops υπολογιστικής ισχύος. Η μονάδα διατίθεται με 1TB αποθηκευτικού χώρου και 16 GB GDDR6 SDRAM, με τα 10 GB να τρέχουν στα 560 GB/s κυρίως για χρήση με το σύστημα γραφικών και τα άλλα 6 GB στα 336 GB/s για να χρησιμοποιηθούν για τις άλλες υπολογιστικές λειτουργίες. Ο
Project "Scorpio"
H Μicrosoft, είχε ανακοινώσει στην E3 του 2016 πως ετοιμάζει μια πλήρη ανανεωμένη έκδοση του Xbox One δίνοντας το πρωτότυπο έναν τίτλο: "Project Scorpio". Σύμφωνα με την ίδια θα είναι η πιο δυναμική κονσόλα που κυκλοφόρησε αναλύοντας τις δυνατότητες που θα προσφέρει. Πρόκειται για ένα οκταπύρηνο σύστημα που θα έχει αναβαθμίσεις στον σκληρό δίσκο και υψηλή ανάλυση γραφικών. Τέλος ο επικεφαλής Φιλ Σπένσερ τόνισε πως οι δυνατότητες που θα έχει η ανερχόμενη έκδοση θα είναι ποιοτικότερη από ότι του PS4 Pro. Η κονσόλα ανακοινώθηκε στην Ε3 2017 και η μεταφορά της στο εμπόριο ξεκίνησε στις 7 Νοεμβρίου 2017 με κόστος αγοράς τα 499 δολάρια.
Ειδομένη Κιλκίς
Η Ειδομένη είναι ένα χωριό της Ελλάδας κοντά στα σύνορα με τη Βόρεια Μακεδονία. Διοικητικά, ύστερα από τη διοικητική μεταρρύθμιση του προγράμματος «Καλλικράτης», ανήκει στο Δήμο Παιονίας της Περιφερειακής Ενότητας Κιλκίς ενώ παλαιότερα ανήκε στον καποδιστριακό Δήμο Αξιούπολης. Το χωριό είναι συνυφασμένο με το σιδηροδρομικό σταθμό, ο οποίος αποτελεί τον πρώτο σιδηροδρομικό σταθμό που συναντάει ο ταξιδιώτης εισερχόμενος στην Ελλάδα από τις ευρωπαϊκές χώρες. Οι κάτοικοι της Ειδομένης είναι ένα μείγμα Μακεδόνων γηγενών και απογόνων προσφύγων που εγκαταστάθηκαν το 1922 προερχόμενοι από την Ανατολική Θράκη και τα παράλια της Μικράς Ασίας. Σύμφωνα με τα στοιχεία της απογραφής του 2011, ο πληθυσμός της Ειδομένης ανέρχεται στους 154 κατοίκους.
Τοποθεσία
Το χωριό είναι χτισμένο σε υψόμετρο 65 μέτρων, στις παρυφές του λόφου Κουρί. Βρίσκεται στη δυτική όχθη του ποταμού Αξιού και πλησίον της οριογραμμής με τη Βόρεια Μακεδονία.